b'\n_START_ARTICLE_\nMost Mary McAleese prek doline reke Boyne\n_START_SECTION_\nOpis\n_START_PARAGRAPH_\nOblikovanje cestnega mostu \xc4\x8dez reko Boyne ni bila lahka naloga. Na izbrani to\xc4\x8dki, 3 km v smeri proti Droghedi, je vi\xc5\xa1ina tal na jugu zvi\xc5\xa1ana z nenadnim dvigom, medtem ko se severna obala postopoma spu\xc5\xa1\xc4\x8da do reke. Obmo\xc4\x8dje je ob\xc4\x8dutljivo na okolje, zlasti trsti\xc5\xa1\xc4\x8dje na severnem bregu ter rastlinstvo in \xc5\xbeivalstvo na Rumenem otoku (Yellow Island) sredi reke. Obmo\xc4\x8dje ima bogato dedi\xc5\xa1\xc4\x8dino, saj je tudi v bli\xc5\xbeini obmo\xc4\x8dja, na katerem je bila bitka pri reki Boyne leta 1690._NEWLINE_Odgovor je bil most s po\xc5\xa1evnimi zategami. \xc4\x8ceprav je bil s 35 milijonov EUR dra\xc5\xbeji od standardnega cestnega mostu, je vklju\xc4\x8deval precej dalj\xc5\xa1i glavni razpon brez potrebe po podpori v reki, tako so in\xc5\xbeenirji lahko za\xc5\xa1\xc4\x8ditili reko in otok pred kakr\xc5\xa1nimi koli motnjami. Videti je  privla\xc4\x8den z visokim pilonom na ju\xc5\xbeni strani in kabli iz njega, ki podpirajo glavno strukturo._NEWLINE_Most je dolg 352 m in se nad vodo dviga 20 m. Podprt je z visokim pilonom v obliki \xc4\x8drke Y v vi\xc5\xa1ini 95 m, ki je sidri\xc5\xa1\xc4\x8de 56 kablov, ki nosijo mostno konstrukcijo.  Glavni razpon je 170 m s \xc5\xa1tirimi stranskimi razponi na severni obali in enim na ju\xc5\xbeni.  Ti se razlikujejo po dol\xc5\xbeini od 25 m do 45 m, kar daje mostu skupno dol\xc5\xbeino 352,5 m. Armiranobetonski in jekleni kompozitni krov je \xc5\xa1irok 34,5 m in ima dva prometna pasova v obe smeri.  Arhitekturna svetlobna shema osvetljuje most pono\xc4\x8di, zaradi \xc4\x8desar je ena od zelo prepoznavnih struktur v dr\xc5\xbeavi. _NEWLINE_Gradnjo so izvedli Cleveland Bridge U.K. Ltd. in Richard Hornby in Bruce Ramsay iz Cleveland Bridgea. Most je prvi most na svetu, izdelan z uporabo metode narivanja (incremental launching method \xe2\x88\x92 ILM) za napredovanje nadgradnje. Gradnja se je za\xc4\x8dela maja 2000 in most je za\xc4\x8del 9. junija 2003.  Most upravljajo v okviru javno-zasebnega partnerstva med nacionalnim organom za ceste v imenu irske vlade in zasebnim podjetjem Celtic Roads Group. Koncesijska dru\xc5\xbeba mora vzdr\xc5\xbeevati cesto 30 let._NEWLINE_Most in avtocesta sta cestninjena v obe smeri zaradi financiranja gradnje in vzdr\xc5\xbeevanja._NEWLINE_Leta 2006 je bil Zdru\xc5\xbeenje in\xc5\xa1pektorjev za svetovanje Irske nagradil z nagrado odli\xc4\x8dnosti (Civil).\n_START_SECTION_\nIme\n_START_PARAGRAPH_\nOktobra 2012 je okro\xc5\xbeni svet Meatha predlagal, da se most na reki Boyne imenuje po nekdanji predsednici Irske Mary McAleese in se s tem spo\xc5\xa1tuje njen prispevek k mirovnemu procesu v Severni Irski. 8. junija 2013 je bila ob preimenovanju mostu slovesnost.'